મધ્યપ્રદેશ, તા. 22 ડિસેમ્બર 2017, શુક્રવાર મધ્યપ્રદેશમાં એક શિક્ષક વિદ્યાર્થી પાસે મસાજ કરવાતો કેમેરામાં કેદ થઈ ગયો છે. સરકારી શાળાઓનું નામ આમેય બદનામ છે ત્યારે મધ્યપ્રદેશના એક ગામની સરકારી શાળામાં વિદ્યાર્થી પાસે શિક્ષક મસાજ કરાવતો હોય તેવો વીડિયો વાઈરલ થયો છે. આ ઘટના મડિયાદોની પ્રાથમિક શાળામાં કલકુઆમાં હરિશંકર તિવારી નામના શિક્ષક દ્વારા બુધવારની બપોરે પાંચમાં ધોરણના વિદ્યાર્થી દ્વારા શાળાના જ એક વર્ગખંડમાં કમર અને વાંસો દબાવડાવ્યો હતો. જ્યારે આ અંગે શિક્ષકની પૂછપરછ કરવામાં આવી તો તેમનું કહેવુ હતુ કે તેમને અચાનક છાતીમાં દુખાવો ઉપડ્યો હતો એટલે તે માલીશ કરાવી રહ્યા હતા. જ્યારે શાળાના વિદ્યાર્થીઓનું કહેવુ છે કે, હરિશંકર કાયમ તેમની પાસે તેના હાથપગ દબાવડાવે છે જો વિદ્યાર્થીઓ ના પાડે તો તેમને મારે છે.